- Dvije ruke nam nisu svirane... Ako ste vidjeli, njihov je pogodak postignut iz zaleđa – govorio je Zoran Mamić 20. listopada, nakon poraza od Olympiacosa u Ligi prvaka u Maksimiru. A vrlo slično je govorio i nakon poraza od istog protivnika u Pireju dva tjedna kasnije.





- Suđenje je bilo diskutabilno. Drugi žuti karton koji je zaradio (nap.a. Pivarić) je mogao biti, ali i nije. Mene ljuti što je zaradio prvi žuti karton nakon prvog prekršaja, a to je onda odvelo utakmicu u jednom drugom smjeru jer više nije mogao biti toliko agresivan.





Ali zato za domaće tržište trener Dinama okrene potpuno ploču, kao u subotu navečer





- Ne bih komentirao izjave predsjednika Hajduka ni suđenje, nisam o tome razmisljao. To je tako, to je njihov stil – rekao je Zoran Mamić o novim žalbama iz Hajduka na suđenje. Čovjek koji taj isti "Hajdukov stil" bez imalo pardona koristi kada njegov klub igra u Europi, jer tada je Dinamo u tom društvu na neki način Hajduk. U najmanju ruku licemjerno.





Kao što je bilo u najmanju ruku bilo i loše suđenje arbitra Ante Vučemilovića Šimunovića u derbiju.





Od diskutabilnog isključenja Jeffersona (kada će doći dan da će u nekom važnom susretu igrač Dinama za takav start dobiti drugi žuti karton?) i ekspres dosuđenog penala za Dinamo poništenog zbog zaleđa, dijeljenja kartona igračima Hajduka šakom i kapom (opet za razliku od igrača Dinama)...





Gospodin Tenžera je većinu toga rekao. Dodali bismo sve sporno nije uopće ni bilo sporno.





Najžalosnije od svega jest da smo se svi skupa naučili na mnogo gore, kao u prethodnom derbiju, pa kao ovo nije strašno.





Ali je loše...





Frane Vulas



